Հայոց ցեղասպանութեան 100-րդ տարելիցի յանձնախումբի անդամը անդրադարձաւ նաեւ այս տարուան ընթացքին կատարած մեծածաւալ աշխատանքներուն. “մենք ազատ կ’աշխատինք եւ Հայոց ցեղասպանութեան հարցերով կ’իրազեկենք եգիպտացի ժողովրդն ու մտաւորականութիւնը: Դժուարութիւն ունէինք արաբերէն լեզուով գրականութիւն ճարել, մենք անոր վրայ ամբողջ տարի աշխատեցանք, եւ հրատարակչական գիրքերով, թարգմանութիւններով հիմա 10 գիրք կայ, եւ 10 գիրք եւս կը պատրաստենք, անոնք կը վերաբերին ոչ միայն Հայոց ցեղասպանութեան, այլ Հայոց պատմութեան եւ հայկական այլ հարցերուն ` ԼՂՀ հիմնախնդիր եւ այլն”,-ըսաւ ան: